9-10 साल पहले मंजूर सिंचाई परियोजनाएं अब तक पूरी नहीं
ये हैं परियोजनाएं
जलसंसाधनविभाग में इंजीनियर्स के करीब 50 प्रतिशत पद रिक्त चल रहे हैंं। इससे यहां कार्यरत इंजीनियर्स पर अतिरिक्त भार बढ़ने के साथ सिंचाई परियोजनाओं के समय पर सुपर वीजन और गुणवत्ता बनाए रखने में दिक्कत रही है। इसका अंदाजा इस बात से लगाया जा सकता हैं कि 9-10 पहले मंजूर करोड़ों रुपए के 3 मध्यम और 4 लघु सिंचाई प्रोजेक्ट अभी तक अधूरे हैं। इनके कमांड क्षेत्र में आने वाले गांवों के किसानों को इसका फायदा नहीं मिल सका हैं। इन सातों प्रोजेक्ट के पूरा होने पर करीब 20 हजार हैंक्टेयर भूमि सिंचित होनी है।
जलसंसाधन विभाग के भीमसागर, चंवली, छापी और राजगढ़ डिवीजन में जेईएन के 48 पद स्वीकृत हैं। इनमें 26 पद खाली चल रहे हैं। जबकि एईएन के 23 में से 8 पद रिक्त हैंं। कुल 71 में से 34 इंजीनियर्स कम होने से काम पर अत्यधिक असर पर पड़ रहा है। बांधों की साइड पर चलने वाले काम का समय पर सुपरविजन नहीं हाे पाता हैं। इसके साथ गुणवत्ता के प्रभावित होने की अधिक संभावना रहती हैं। इंजीनियर्स की कमी के चलते उनको समय पर पूरा करवाना मुश्किल हो रहा हैं। इन सिंचाई प्रोजेक्ट में गागरीन राजगढ़ के बांध के काम समेत सभी में नहरी तंत्र अधूरा पड़ा हैं।
लिपिकों के भी 26 पद खाली
जलसंसाधनविभाग के चारों डिवीजन में ऑफिस स्टाफ की कमोबेश इंजीनियर्स जैसे ही हालात हैं। अकाउंट के पांचों पद समेत बाबुओं के 59 में 26 पद खाली चल रहे हैं। इससे ऑफिस में फाइलें आगे बढ़ाने समेत अन्य कामकाज प्रभावित हो रहे हैंं।
^इंजीनियर्स के पद खाली होने से काम पर फर्क जरूर पड़ा हैं। उनका भार एईएन पर गया हैं। लेकिन सिंचाई प्रोजेक्ट के काम समय पर पूरा करने की जिम्मेदारी संबंधित ठेकेदार की रहती हैं। इनमें देरी का कारण पुनर्वास मुआवजे को लेकर व्यवधान भी रहा हैं। कैलाशदानसांदू, एसई, जलसंसाधन विभाग, झालावाड़.
{1. आवरके पास 2006 में स्वीकृत गागरीन बांध आहू नदी पर निर्माणाधीन हैं। 2009 में पूरा होना था काम। लागत 185.29 करोड़, अब तक खर्च 116.75 रुपए करोड़।
{2.राजगढ़बांध पर कंठाली नदी पर 2012 में स्वीकृत किया गया, 2015 में पूरा करना था। जिसका काम चल रहा हैंं। इसकी लागत 192.15 करोड़ है, अब तक 62.30 करोड़ रुपए खर्च हुए हैं।
{3.पिपलादबांध 2006 में पिपलाद नदी पर मंजूर किया गया। तीन साल में पूरा करना था। 91.20 करोड़ रुपए लागत। अब तक 79. 22 करोड़ खर्च।
{4.रेवाबांध पचपहाड़ तहसील में रेवा नदी पर 2005 में स्वीकृत। इसका 2008 में पूरा होना था। लागत 85. 60 करोड़। अब तक 44.78 करोड़ खर्च हुए।
{5.कनवाड़ाबांध सामिया के नाले पर 2004 में स्वीकृत हुआ, जो 2007 तक बनना था। लागत 28.86 करोड़ रुपए। अब तक खर्च 28 करोड़।
{6.भीमनीडग क्षेत्र में भीमनी नदी पर 2006 में मंजूर, 2009 में पूरा होना था। लागत 52.51 करोड़। अब तक खर्च 30 करोड़।
{7.बोरबंदअकलेरा क्षेत्र में 3.62 करोड़ की लागत के बांध का काम चल रही हैं। जिसे 2013 में स्वीकृत किया गया, जिसको 2016 तक पूरा करना हैं।
झालावाड़. जिले में स्थित कनवाड़ा बांध।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva